Valtioneuvoston päätös Ruotsin kansalaisten velvollisuudesta hankkia passi ja passileimaus jatkuvaa oleskelua varten Suomessa
Suomen asetuskokoelma 431/1941.

Valtioneuvoston päätös

Ruotsin kansalaisten velvollisuudesta hankkia passia

ja passileimaus jatkuvaa oleskelua varten Suomessa.

Annettu Helsingissä 13 päivänä kesäkuuta 1941.

___

Valtioneuvoston oikeudesta antaa poikkeuksellisia määräyksiä ulkomaalaisten Suomeen tulosta ja oleskelusta maassa 1 päivänä syyskuuta 1939 annetun asetuksen nojalla valtioneuvosto on, ulkoasiainministeriön esittelystä, päättänyt, että Ruotsin kansalainen, joka oleskelee Suomessa ja haluaa jäädä maahan, on, jos hän on saapunut maahan pohjoismaisella matkakortilla, velvollinen ennen 1 päivää heinäkuuta 1941 hankkimaan itselleen passin sekä, jos hänellä ei vielä ole eikä hän vielä ole anonut ulkomaalaisten Suomeen tulosta ja oleskelusta maassa 1 päivänä huhtikuuta 1938 anetun asetuksen 16 §:ssä tarkoitettua oleskelukirjaa eikä hänellä ole diplomaattipassia, saman ajan kuluessa ulkoasiainministeriöltä pyytämään passileimausta jatkuvaa oleskelua varten Suomessa.

Helsingissä 13 päivänä kesäkuuta 1941.

Ulkoasiainministeri Rolf Witting.

Osastopäällikkö P. K. Tarjanne.

</div>

Lakitekstit